Nes kyrkje i Bjugn

Nes kyrkje er ei langkyrkje i Ørland kommune i Trøndelag fylke. Ho har 350 sitjeplassar. Til grunn for oppføringa nytta ein teikningar utarbeidd av Otinius Forbrægd for Jøssund kyrkje. Altartavla er teikna av John Tverdahl og skore av Birger Andresen i 1959. Motivet er oppstoda. I tårnfoten heng to bilete som ein trur er måla av Peder Andersen Lilje for om lag 300 år sidan. Det eine er ovalt og framstiller Jesus i vinpressa. Det andre er rektangulært og skal vere måla i kopi etter Albrecht Dürer sitt bilete «Schmerzensmann». Dette siste har truleg vore brukt i ei altartavle. Tidlegare kyrkjer i Nes Nes har hatt kyrkje sidan før reformasjonen. Dei tidlegare kyrkjene stod på garden Nes (gnr. 10), medan dagens kyrkje står på Berg. Eldste kjende omtale er frå perioden 1520–36. Denne kyrkja vart omfattande vøla på 1600- og 1700-tallet og brann ned til grunnen i 1770. Ei ny kyrkje stod klar i 1774. Denne stod til dagens kyrkje vart teken i bruk. Så vart ho teken ned og frakta til Fyrde i Volda, der ho vart innvigd som Austefjord kapell i 1879. Det er kyrkjegard ved kyrkja. Kjelder Petter Hjelde, Birger Steiro og Sturla Leth-Olsen (1979). Nes kirkes historie. Utgitt i anledning 100-årsjubileet i 1979. Nes menighetsråd. Jan Brendalsmo: Kildegjennomgang: Middelalderske kirkesteder i Sør-Trøndelag (Riksantikvaren, 2016), s. 59–60 Fotnotar Bakgrunnsstoff «Nes kyrkje i Bjugn». Kirkesøk. Den norske kyrkja. Nes kyrkje i Bjugn i kulturminnesok.no, nettstaden til Riksantikvaren Stein Arne Sæther, red. (1993). «Nes kirke». Fosen. Natur, kultur og menneske. Adresseavisens Forlag. s. 201. Alf Henry Rasmussen (1993). «Nes kirke». Våre kirker. Norsk kirkeleksikon. Kirkenær: Vanebo forlag. s. 250. ISBN 82-75-27022-7. Riksantikvaren om den gamle kyrkjestaden